**ELŐTERJESZTÉS**

**Körmend város Önkormányzata Képviselő-testülete 2016. február 25-i ülésére**

**Tárgy:** ingatlan értékesítésére pályázat kiírása

Tisztelt Képviselő-testület!

Az elmúlt időszakban –a Kormány új családtámogatási rendszerének meghirdetésével – megnőtt az érdeklődés az önkormányzati tulajdonú, lakóépületek beépítésére alkalmas ingatlanok iránt.

A Képúti ligetben az Önkormányzat tulajdonában áll az 1491/48 hrsz-ú, 2824 m2 kiterjedésű, összefüggő, nagy ingatlan. Az ingatlanon a HÉSZ sorházas beépítést enged, illeszkedve a mostani környezethez.

Az ingatlan beépítésére vállalkozói érdeklődéseket kaptunk, így javaslom, hogy az értékesítésre az Önkormányzat pályázat útján teremtsen lehetőséget.

Az ingatlan közműellátása biztosított.

Az ingatlan beépítése kapcsán szembe kell néznünk azzal, hogy az építőanyag szállítás igénybe fogja venni a Képúti liget utcát. Ezért a pályázóknak pályázatukban be kell mutatniuk a tervezett felvonulási útvonalat, és azokat a megoldásokat –rajzon bemutatva - amelyekkel kímélni tudják a 2015-ben burkolással érintett Képúti liget utcát.

(2015-ben az Önkormányzat egy lakók által régen várt burkolatmegerősítést végzett a Képúti ligetben, év végén a Kormány meghirdette az új lakásépítési kedvezményre vonatkozó programját, és az addig érdeklődésen kívül álló telekre azonnal jelentős érdeklődés támadt, mind potenciális lakók, mind építők részéről. Méltánytalan lenne mások lakhatási lehetőségét elutasítani a Képúti liget megerősített útburkolata miatt, de a pályázóknak olyan megoldást kell választaniuk, amely kíméli a szóban lévő útterületet.)

Javaslom, hogy a pályáztatás során az Önkormányzat az alábbiakat vegye figyelembe:

* az ingatlan beépítésére vonatkozóan készített vázlatterv, bemutatva a hasznos alapterületet, a felépítendő házak paramétereit, számát és látványképét,
* az ingatlan beépítésére vonatkozóan készített ütemterv, a beruházás megvalósításának leírása időbeli ütemezéssel,
* az építkezés tervezett felvonulási útvonalát, ismertetve azokat a megoldásokat –rajzon bemutatva - amelyekkel kímélni tudják a 2015-ben burkolással érintett Képúti liget utcát.
* egyértelmű nyilatkozat arra vonatkozóan, hogy a vevő egy ütemben beépíti-e a teljes ingatlant vagy szakaszolva vállal a beépítésre kötelezettséget azzal, hogy a beépítésnek ez esetben is meg kell valósulnia 2019. június 30-ig,
* a beruházás mögött álló piaci igények bemutatása,
* a beruházás megvalósításának biztosítékai, az ajánlattevő rendelkezésére álló pénzügyi fedezet bemutatása, az ajánlattevő előző 2 évi pénzügyi forgalmának, adózás utáni eredményének kimutatása
* az ingatlanért kínált vételárat.

Az ingatlant beépítési kötelezettséggel javaslom értékesíteni. Kérem a Testületet, hogy az előterjesztés szerinti pályázati felhívást jóváhagyni szíveskedjék.

**HATÁROZATI JAVASLAT**

1. Körmend város Önkormányzata Képviselő-testülete jóváhagyja azt, hogy az 1491/48 hrsz-ú, 2824 m2 kiterjedésű, önkormányzati tulajdonú ingatlan pályáztatás révén értékesítésre kerüljön. A Képviselő-testület ennek megfelelően jóváhagyja a melléklet szerinti pályázati kiírást.
2. A Képviselő-testület a pályázati felhívást az alábbi gazdasági szereplőknek küldi meg:

* Dancsecs Építőipari és Szolgáltató Kft. (9900 Körmend, Nyírfa u. 20.)
* Ragasits és Társa Kft. (9900 Körmend, Vida József u. 1.)
* Partner Bt. (9900 Körmend, Mátyás király u. 58.)
* N-H-Bau Ingatlan Kft. (9789 Sé, Mátyás király u. 11.)

Körmend, 2016. február 18.

**Bebes István**

**polgármester**

**PÁLYÁZATI KIÍRÁS**

**Körmend, Képúti ligetben található, 1491/48 hrsz-ú, 2824 m2 kiterjedésű, kivett, beépítetlen terület megjelölésű ingatlan értékesítésére**

**1.) A pályázatot kiíró neve:** Körmend Város Önkormányzata

**2.) A pályázatot kiíró székhelye:** 9900 Körmend, Szabadság tér 7.

**3.) A pályázat célja:** Körmend, Képúti ligetben található, 1491/48 hrsz-ú, 2824 m2 kiterjedésű, kivett beépítetlen terület megjelölésű ingatlan értékesítése sorházas lakóépületként való beépítése céljából.

Az ingatlan az Önkormányzat kizárólagos tulajdonában áll. Az Önkormányzat tulajdona per- teher-és igénymentes.

Az Önkormányzat azzal a céllal kívánja az ingatlant értékesíteni, hogy a teljes ingatlant a Vevő a helyi építési szabályzatnak megfelelő sorházas beépítéssel beépítse. Az Önkormányzat ezért 2019. június 30-ig teljesítendő beépítési kötelezettséget ír elő a legjobb ajánlattevővel kötendő szerződésben, e határidő leteltéig a tulajdon csak a pályázatban ismertetett beruházási cél megvalósítása érdekében terhelhető meg. A beépítési kötelezettség teljesítését a használatbavételi engedéllyel vagy a használatbavételről szóló, jegyző által kiállított hatósági bizonyítvánnyal kell igazolni.

A beépítési kötelezettség nemteljesítése esetén a vevő 5.000.000 Ft. összegű kötbért köteles az Önkormányzatnak megfizetni. A beépítési kötelezettség a teljes ingatlan -2824 m2 – teljes, helyi építési szabályzatnak megfelelő beépítésével teljesül.

Az ingatlan beépítése egyidőben és időben szakaszolva is megvalósulhat azzal, hogy a teljes ingatlan beépítési kötelezettségének véghatárideje 2019. június 30. napja. Az Önkormányzat előnyben részesíti az ajánlatok értékelése során az egyidőben, egy felvonulással megvalósuló beépítést.

Az Önkormányzatot megilleti az elállás joga arra az esetre, ha a nyertes pályázó nem teljesíti a pályázatában és a vele kötött szerződésben vállaltakat, illetve a pályázati felhívásban előírtakat.

Az ingatlan értékesítése általános forgalmi adó felszámításával történik.

Az ingatlan a helyszínen megtekinthető.

A Magyar Államot elővásárlási jog illeti meg a nemzeti vagyonról szóló 2011. évi CXCVI. törvény 14.§ (1) bekezdése alapján.

A nyertes ajánlattevővel kötendő adásvételi szerződés azon a napon lép hatályba, amikor az elővásárlásra jogosult nemleges nyilatkozata a kiíróhoz megérkezik vagy a nyilatkozattételre meghatározott határidő nyilatkozat megtétele nélkül eltelt.

A nyertes ajánlattevő a vételárat a megkötendő adásvételi szerződés hatályba lépésétől számított 20 napon belül köteles megfizetni a kiíró Körmend város Önkormányzatának.

**4.) A pályázat jellege:** a pályázat zárt, amelyen a kiíró által felkért ajánlattevők nyújthatnak be ajánlatot. Az ajánlattevőknek név megjelölésével kell pályázniuk.

**5.) Az értékesítendő ingatlannal, annak hasznosításával kapcsolatos elvárások a kiíró részéről:**

Az ingatlan Körmend város északi, családi házas beépítésű részén található. Az ingatlan elhelyezkedése kedvező, az ingatlanra vonatkozóan a helyi építési szabályzat sorházas beépítést enged.

Az ajánlattevőknek ajánlatukban az alábbiakat kell bemutatniuk:

* az ingatlan beépítésére vonatkozóan készített vázlatterv, bemutatva a hasznos alapterületet, a felépítendő házak paramétereit, számát és látványképét,
* az ingatlan beépítésére vonatkozóan készített ütemterv, a beruházás megvalósításának leírása időbeli ütemezéssel,
* az építkezés tervezett felvonulási útvonalát, ismertetve azokat a megoldásokat –rajzon bemutatva - amelyekkel kímélni tudják a 2015-ben burkolással érintett Képúti liget utcát,
* egyértelmű nyilatkozat arra vonatkozóan, hogy a vevő egy ütemben beépíti-e a teljes ingatlant vagy szakaszolva vállal a beépítésre kötelezettséget azzal, hogy a beépítésnek ez esetben is meg kell valósulnia 2019. június 30-ig,
* a beruházás mögött álló piaci igények bemutatása,
* a beruházás megvalósításának biztosítékai, az ajánlattevő rendelkezésére álló pénzügyi fedezet bemutatása, az ajánlattevő előző 2 évi pénzügyi forgalmának, adózás utáni eredményének kimutatása
* az ingatlanért kínált vételárat.

A kiíró előírja, hogy a teljes beruházás befejezését követően, azaz legkésőbb 2019. június 30-ig a vétel tárgyát képező ingatlan északi felétől nézve, attól keletre fekvő zsákutcában és attól délre fekvő zsákutcában (Képúti liget) szintbeli teljes kátyúzást kell elvégezni, emellett a zsákutca melletti padkának a zsákutcával való szintbe helyezése és a közműaknák zsákutcával való szintbe helyezése is kötelező előírás a nyertes ajánlattevő számára. Mindezen kikötésnek a közútkezelői hozzájárulásban szerepelnie kell.

**6.) Az ajánlat kötelező tartalmi elemei:**

Az ajánlatnak tartalmaznia kell:

* a pályázati kiíráshoz mellékelt ajánlattevői nyilatkozatot kitöltve, cégszerűen aláírva
* jogi személyiségű ajánlattevő esetén a hatályos cégkivonatot és aláírási címpéldányt (egyszerű másolatban); valamint 2014. és ha már rendelkezésre áll, 2015. évek tevékenységéről a számviteli szabályok szerint készített beszámolót
* egyéni vállalkozó esetében a vállalkozói igazolvány másolatát, valamint a személyi igazolvány másolatát, valamint a 2014. évi, és ha már rendelkezésre áll, 2015. évi adóbevallását,
* a pályázati kiíráshoz mellékelt nyilatkozatokat kitöltve,
* és gazdasági társaság ajánlattevő esetében a mellékelt nyilatkozatot, mely értelmében az ajánlattevő átlátható szervezetnek minősül

**7.) Az ajánlatok benyújtásának helye:** Körmend Város Önkormányzata 9900 Körmend, Szabadság tér 7. I. emelet Titkársági szoba

Az ajánlatokat személyesen vagy postai úton lehet benyújtani mindkét esetben úgy, hogy az ajánlatnak legkésőbb az ajánlattételi határidő lejártáig be kell érkeznie a kiíróhoz.

**8.) Az ajánlatok benyújtásának határideje: 2016. március 16. 9.00 óra.**

**9.) Az ajánlati kötöttség tartama:** az ajánlattevők ajánlati kötöttsége a pályázati eljárás eredményének kihirdetéséig (közléséig) tart. A nyertes ajánlattevő ajánlati kötöttsége 2016. május 31-ig meghosszabbodik.

**10.)** **Az ajánlatok elbírálásának határideje**: Az ajánlatokat Körmend város Önkormányzata Képviselő-testülete bírálja el legkésőbb 2016. április 30. napjáig. Az elbírálás eredményéről az ajánlattevők írásban értesítést kapnak 7 napon belül. Eredményes pályázati eljárás esetén a szerződést a kiíró és a nyertes ajánlattevő köteles 2016.május 31. napjáig megkötni.

**11.) Egyéb kikötések:**

Az Önkormányzatot megilleti a szerződéstől való elállás joga arra az esetre is, ha a nyertes ajánlattevő a vételárat a szerződésben meghatározott határidőig nem fizeti meg az Önkormányzat részére.

A kiíró fenntartja azon jogát, hogy a pályázati eljárást – akár indokolás nélkül is –eredménytelenné nyilváníthatja, vagy pályázati felhívását visszavonhatja. Ebben az esetben az ajánlattevők semmilyen jogcímen nem érvényesíthetnek követelést Körmend Város Önkormányzatával szemben.

Csak olyan személy és gazdasági társaság vehet részt az eljárásban, akinek vagy amelynek az eljárást lezáró Képviselő-testületi döntés időpontjában Körmend Város Önkormányzatával, annak költségvetési szerveivel (Körmendi Közös Önkormányzati Hivatal, Körmendi Kulturális Központ, Múzeum és Könyvtár, Körmend város Gondnoksága), valamint az Önkormányzat többségi tulajdonában álló gazdasági társasággal (Régióhő Kft.) szemben nincsen bármilyen jogcímből eredő, lejárt tartozása, ellenkező esetben az ajánlattevő – ajánlatának tartalmi vizsgálata nélkül - az eljárásból kizárásra kerül.

Amennyiben az ajánlattevő más szervezetben, gazdasági társaságban is tulajdonnal bír, abban az esetben e más szervezet, gazdasági társaság esetén is követelmény az, hogy ne legyen az eljárást lezáró Képviselő-testületi döntés időpontjában Körmend Város Önkormányzatával, annak költségvetési szerveivel (Körmendi Közös Önkormányzati Hivatal, Körmendi Kulturális Központ, Múzeum és Könyvtár, Körmend város Gondnoksága), valamint az Önkormányzat többségi tulajdonában álló gazdasági társasággal (Régióhő Kft.) szemben bármilyen jogcímből eredő, lejárt tartozása, ellenkező esetben az ajánlattevő – ajánlatának tartalmi vizsgálata nélkül - az eljárásból kizárásra kerül.

Csak olyan ajánlattevő vehet részt az eljárásban, aki ellen nincs folyamatban felszámolási-, csőd-, illetve végrehajtási eljárás.

A pályázati eljáráson részt vevők kifejezetten és visszavonhatatlanul hozzájárulnak ahhoz, hogy a fentebb leírt tartozásmentesség megállapítása végett az Önkormányzat információt szerezzen be az illetékes szervezetektől, az ezen információ beszerzéshez szükséges felhatalmazást az ajánlattevők a pályázati kiírásban szereplő feltételek elfogadásáról szóló nyilatkozat aláírásával megadják az Önkormányzatnak.

A kiíró felhívja a figyelmet arra, hogy a 2011. évi CXCVI. törvény értelmében a kiíró csak e törvény szerint átláthatónak minősülő szervezettel köthet adásvételi és bármely más, hasznosításra irányuló szerződést. Gazdasági társaság pályázó esetében ezért az átlátható szervezetnek való megfelelésről nyilatkozni kell a pályázati kiíráshoz csatolt minta nyilatkozat alapján.

A kiíró a pályázaton való részvételt nem köti pályázati biztosíték megfizetéséhez.

Az ajánlattevők jogosultak az általuk bemutatott ajánlat egyes elemeit üzleti titokká nyilvánítani azzal, hogy az üzleti titkot Körmend város Önkormányzata Képviselő-testülete, valamint annak bizottságai a döntéshozatalhoz szükséges információk megismerése végett megismerhetik.

Az ajánlatnak az üzleti titkot tartalmazó részét külön zárt borítékba kell helyezni, amely borítékra rá kell írni: „**Üzleti titkot tartalmaz”**

A pályázati eljárásra vonatkozóan további információ a 94/592-928-as telefonszámon vagy a titkarsag@kormend.hu címen szerezhető.

Az ingatlan személyesen bármikor megtekinthető a helyszínen.

Az ajánlatokat zárt borítékban, 3 példányban kell benyújtani, melyek közül egy példányt minden oldalon alá kell írni, és eredeti megjelöléssel kell ellátni. A további példányok egyszerű másolatban benyújtandóak.

A nyertes ajánlattevő visszalépése esetén a kiíró fenntartja magának a jogot arra, hogy a következő legjobb ajánlatot tevőt hirdesse ki az eljárás nyertes ajánlattevőjének

Az ajánlathoz kötelezően becsatolandó a pályázati kiíráshoz mellékelt nyilatkozatokat kitöltve. A nyilatkozatokban megadott adatok, információk a nyertes ajánlattevővel kötendő szerződésbe beépülnek, és azok megvalósítására a nyertes ajánlattevő kötelezettséget vállal már az ajánlatában, és a vele kötendő szerződésben is.

**11.) Melléklet:**

Jelen pályázati kiírás mellékletét képezik az alábbiak:

* az ingatlan tulajdoni lap másolata
* helyszínrajza
* terület övezeti besorolásának megjelölése
* érvényes rendezési tervnek az ingatlanra vonatkozó előírásai.

Körmend, 2016. február 25.

**Bebes István**

**polgármester**

**PÁLYÁZATHOZ KÖTELEZŐEN MELLÉKELT NYILATKOZAT**

1. Ajánlattevő neve:
2. Ajánlattevő székhelye:
3. Az Ajánlattevőnek az ingatlan beépítésére vonatkozó elképzelése:
4. beépítés kezdete:
5. beépítés véghatárideje:
6. a beépítésre szánt hasznos alapterület nagysága lakásonként:
7. a felépítendő házak paraméterei (házak száma, m2 kiterjedése, szintek száma, tájolása, helyiségek száma és megnevezése)
8. Az ingatlan beépítésére vonatkozóan készített ütemterv, a beruházás megvalósításának leírása időbeli ütemezéssel:
9. tervezés véghatárideje:
10. tervek hatósági engedélyeztetésének időigénye:
11. kivitelezés megkezdése:
12. kivitelezés befejezése:
13. a vétel tárgyát képező ingatlantól keletre fekvő zsákutcára vonatkozóan a pályázatban előírt munkálatok befejezésének tervezett ideje:
14. Az ajánlattevő
15. egy ütemben beépíti-e a teljes ingatlant
16. vagy szakaszolva vállal a beépítésre kötelezettséget (azzal, hogy a beépítésnek ez esetben is meg kell valósulnia 2019. június 30-ig)\*, ez esetben az építési szakaszok bemutatása:
17. a beruházás mögött álló piaci igények bemutatása:
18. A beruházás becsült értéke:
19. A beruházás milyen forrásból valósul meg:
20. saját erő
21. banki hitel vagy kölcsön
22. más:………………………………….
23. A beruházás megvalósításának biztosítékai, a beruházó rendelkezésére álló pénzügyi fedezet bemutatása az alábbiak szerint:

A beruházó

1. 2014. évi tevékenységéből származó árbevétele:
2. 2014. évi adózás utáni eredménye:
3. 2015. évi tevékenységéből származó árbevétele (ha már rendelkezésre áll):
4. 2015. évi adózás utáni eredménye (ha már rendelkezésre áll):
5. Az építkezés tervezett felvonulási útvonalának leírása, ismertetve azokat a megoldásokat amelyekkel kímélni tudja az ajánlattevő a 2015-ben burkolással érintett Képúti liget utcát:
6. Az ingatlanért kínált vételár bruttó módon, Ft-ban megadva azzal, hogy az értékesítést 27% ÁFA terheli.

Az ajánlathoz kérjük csatolni az ingatlan beépítésére készített vázlat –és látványtervet.

Az ajánlathoz kérjük csatolni az építkezés felvonulási útvonalának rajzi megjelenítését.

**Ajánlattevői nyilatkozat**

**Ajánlattevő neve:**

**Ajánlattevő székhelye:**

**Ajánlattevő képviselőjének neve, lakcíme:**

**A fenti ajánlattevő képviseletében eljárva**

**................................................................................................................ képviselő**

**az alábbi nyilatkozatot teszem:**

1. **Kijelentem, hogy a körmendi 1491/48 hrsz-ú,** 2824 m2 kiterjedésű ingatlan értékesítésére kiírt pályázati felhívásban foglaltakat megismertem, és azokat tudomásul veszem. A pályázati kiírásban foglalt feltételeket kifejezetten elfogadom.
2. Tudomásul veszem annak tényét, hogy a körmendi 1491/48 hrsz-ú ingatlanon csak sorházas beépítést enged a helyi építési szabályzat, egyben kötelezettséget vállalok a teljes ingatlan -2824 m2 – teljes, helyi építési szabályzatnak megfelelő beépítésére tudomásul véve azt, hogy a beépítési kötelezettség teljesítésének véghatárideje 2019. június 30. napja. Tudomásul veszem azt, hogy az Önkormányzat a beépítési kötelezettség nemteljesítése esetére 5.000.000 Ft. összegű kötbérkövetelést, mint szerződést biztosító mellékkötelezettséget ír elő a nyertessége esetén az általam képviselt ajánlattevővel szemben.
3. Kijelentem, hogy tervezetten a teljes ingatlant …………………….. időpontig (év, hónap, nap) beépítem.
4. Tudomásul veszem azt, hogy legkésőbb 2019. június 30-ig a vétel tárgyát képező ingatlan északi felétől nézve, attól keletre fekvő zsákutcában és attól délre fekvő zsákutcában (Képúti liget) szintbeli teljes kátyúzást kell elvégeznie nyertessége esetén az általam képviselt ajánlattevőnek, emellett tudomással bírok arról, hogy a zsákutca melletti padkának a zsákutcával való szintbe helyezése és a közműaknák zsákutcával való szintbe helyezése is kötelező előírás a nyertes ajánlattevő számára. Tudomásul veszem továbbá azt, hogy a kivitelezés során a közművekben és esetlegesen a csapadékvízelvezető árkokban okozott károkat is köteles az általam képviselt ajánlattevő helyreállítani nyertessége esetén.
5. Az ingatlanért felkínált vételár:……………………………………………………………………………………………………………………………………………Ft. Az itt feltüntetett vételi ajánlati ár egyösszegű, bruttó vételár, mely tartalmazza a 27% ÁFA-t is. Vállalom, hogy az általam képviselt ajánlattevő nyertessége esetén a vételárat a megkötendő adásvételi szerződés hatályba lépésétől számított 20 napon belül megfizeti a kiíró Körmend város Önkormányzatának. Tudomásul veszem azt, hogy az Önkormányzatot megilleti a szerződéstől való elállás joga arra az esetre is, ha a nyertes ajánlattevő a vételárat a szerződésben meghatározott határidőig nem fizeti meg az Önkormányzat részére.
6. Tudomásul veszem azt, hogy a vétel tárgyát képező ingatlan csak a pályázatban ismertetett beruházási cél megvalósítása érdekében terhelhető meg.
7. Tudomásul veszem azt, hogy Körmend város Önkormányzatát megilleti az elállás joga arra az esetre, ha nyertes pályázóként nem teljesítem a pályázatban és a megkötött szerződésben vállaltakat, illetve a pályázati felhívásban előírtakat.
8. Kijelentem, hogy az ajánlatom[[1]](#footnote-2)

* üzleti titkot tartalmaz
* üzleti titkot nem tartalmaz.

1. Ajánlatomnak az üzleti titkot tartalmazó részét külön zárt borítékba helyeztem, amelyre ráírtam: „**Üzleti titkot tartalmaz”**
2. Tudomásul veszem azt, hogy ajánlati kötöttségem a pályázati eljárás eredményének kihirdetéséig (közléséig) tart. Tudomásul veszem azt, hogy esetleges nyertes ajánlattevőként való kihirdetésem esetén ajánlati kötöttségem a pályázati eljárás eredményének kihirdetésétől (közlésétől) számítottan 2016. május 31-ig meghosszabbodik.
3. Tudomásul veszem azt, hogy csak olyan pályázó vehet részt az eljárásban, akinek a Képviselő-testületnek az eljárást lezáró döntésének időpontjában Körmend Város Önkormányzatával, annak költségvetési szerveivel (Körmendi Közös Önkormányzati Hivatal, Körmendi Kulturális Központ, Múzeum és Könyvtár, Körmend város Gondnoksága), valamint az Önkormányzat többségi tulajdonában álló gazdasági társasággal (Régióhő Kft.) szemben semmilyen lejárt tartozása nincsen, egyúttal hozzájárulok ahhoz, hogy a tartozás fennállásáról vagy fenn nem állásáról a pályázat kiírója az illetékes szervektől és szervezetektől információkat gyűjtsön.
4. Tudomásul veszem azt, hogy amennyiben az ajánlattevő más szervezetben, gazdasági társaságban is tulajdonnal bír, abban az esetben e más szervezet, gazdasági társaság esetén is követelmény az, hogy ne legyen az eljárást lezáró Képviselő-testületi döntés időpontjában Körmend Város Önkormányzatával, annak költségvetési szerveivel (Körmendi Közös Önkormányzati Hivatal, Körmendi Kulturális Központ, Múzeum és Könyvtár, Körmend város Gondnoksága), valamint az Önkormányzat többségi tulajdonában álló gazdasági társasággal (Régióhő Kft.) szemben bármilyen jogcímből eredő, lejárt tartozása, ellenkező esetben az ajánlattevő – ajánlatának tartalmi vizsgálata nélkül - az eljárásból kizárásra kerül.

Kijelentem, hogy az általam képviselt szervezet, gazdasági társaság az alábbi más szervezetben, gazdasági társaságban bír még tulajdonnal:

……………………………………………………………………………

…………………………………………………………………………….

……………………………………………………………………………

…………………………………………………………………………….,

egyúttal hozzájárulok ahhoz, hogy e más szervezet, gazdasági társaság vonatkozásában a tartozás fennállásáról vagy fenn nem állásáról a pályázat kiírója az illetékes szervektől és szervezetektől információkat gyűjtsön.

1. Kijelentem, hogy az általam képviselt Ajánlattevővel szemben nincs folyamatban felszámolási-, csőd-, illetve végrehajtási eljárás.

Kelt:……………………………………………………..

**……………………………….**

**Ajánlattevő**

**képviseletében eljár:………………… ………….**

**NYILATKOZAT**

**átlátható szervezetre vonatkozóan előírt jogszabályi körülmények fennállásáról**

A ………………………………………………………………………………………………

…………………………………………………………………………………………………

(gazdasági társaság neve),

Cg.szám:…………………………………………………………., adószám:………………………………………., székhely:………………………………………………………………………………………..

gazdasági társaság képviseletében eljárva jelen nyilatkozattal kijelentem, hogy az általam képviselt, fenti adatok szerint nyilvántartott gazdasági társaság vonatkozásában a nemzeti vagyonról szóló 2011. évi CXCVI. törvény 3.§-ában az átlátható szervezetekre előírt követelmények fennállnak.

Tudomással bírok arról, hogy amennyiben az általam képviselt, fenti adatok szerint nyilvántartott gazdasági társaság vonatkozásában az átlátható szervezetre vonatkozóan a 2011. évi CXCVI. törvény 3.§-ában előrt követelmények tekintetében olyan változás áll be, amely miatt a gazdasági társaság már nem minősül átlátható szervezetnek, úgy ezen körülményről Körmend város Önkormányzatát, mint a gazdasági társasággal szerződő felet haladéktalanul értesíteni vagyok köteles, és viselem az értesítés elmaradásának jogkövetkezményeit.

Jelen nyilatkozatot a 2011. évi CXCVI. törvény 3.§ (2) bekezdésében előírt kötelezettségnél fogva, cégszerűen aláírt módon állítottam ki.

Kelt:……………………………………………

Cégszerű aláírás

1. Megfelelő aláhúzandó [↑](#footnote-ref-2)